Jenny Sophie Stange

Jenny Sophie Stange (født 10. mai 1873 i Stavanger, død 10. februar 1962 i Bergen) var en norsk skuespillerinne.

Familie 
Jenny Sophie Stange var datter av kjøpmann Nicolay Stange og Sophie Jensine Møller. Hun ble 14. januar 1897 gift i Bergen med advokat og senere banksjef for Bergens Privatbank Kristian Gerhard Sundt Jebsen (1872-1950), en sønn av konsul Peter Jebsen (1824-1892). Hun var mor til skipsreder Kristian Stange Jebsen (1901-1967).

Liv og virke 
Jenny Sophie Stange debuterte ved Den nationale Scene 8. november 1895 i rollen som Susanne i stykket Thérèse Raquin. «Hendes debut var særdeles vellykket, en gratis fremtræden, indtagende ungdom og friskhet, et behagelig organ og distinkt uttale, alt forenet sig til et smukt resultat.»

Hun var ansatt ved teatret til hun forlot scenen ved sitt giftermål.

Roller i utvalg 
Susanne i Thérèse Raquin av Émile Zola (Den nationale Scene, 1895)
Agnes i En Fristerinde av Gustav von Moser (Den nationale Scene, 1895)
Mimi i Solnedgang av Vilhelm Krag (Den nationale Scene)
Vasantasena i Vasantasena etter Emil Pohls tyske bearbeidelse av Kong Sudrahas stykke (Den nationale Scene, 1896)
Fanny i En Skandale av Henry Bataille (Den nationale Scene, 1896)

Referanser

Kilder 

Norske skuespillere
Skuespillere ved Den Nationale Scene
Personer fra Stavanger kommune